VLÁDA SLOVENSKEJ REPUBLIKY

Návrh
Uznesenie vlády Slovenskej republiky
číslo
zo dňa................

k návrhu Vyhlásenia Slovenskej republiky k článkom 40 a 41 Dohovoru, ktorým sa vykonáva Schengenská dohoda zo dňa 14. júna 1985 

Číslo materiálu:	    
                /2008	
Predkladateľ:	podpredseda vlády a minister vnútra 	

Vláda

A.	s ú h l a s í
	
A.1.	s Vyhlásením Slovenskej republiky k článkom 40 a 41 Dohovoru, ktorým sa vykonáva Schengenská dohoda zo dňa 14. júna 1985 (ďalej len „Schengenský dohovor”) podľa predloženého návrhu a s oznámením nasledujúcich vyhlásení:

„a) Slovenská republika oznamuje, že príslušníkmi vykonávajúcimi cezhraničné sledovanie podľa čl. 40 ods. 1 a 2 Schengenského dohovoru sú príslušníci Policajného zboru, 
b) Slovenská republika oznamuje, že orgánom podľa čl. 40 ods. 1 a 2 Schengenského dohovoru je Úrad medzinárodnej policajnej spolupráce prezídia Policajného zboru,
c) Slovenská republika oznamuje, že vo vzťahu k Poľskej republike, Českej republike, Rakúskej republike a Maďarskej republike možno na území Slovenskej republiky vykonávať cezhraničné prenasledovanie za nasledovných podmienok:
1. s právom zadržať prenasledovanú osobu (čl. 41 ods. 2 písm. b)),
2. bez priestorového alebo časového obmedzenia (čl. 41 ods. 3 písm. b)), 
3. pre trestné činy, ktoré sú dôvodom na vydanie osoby (čl. 41 ods. 4 písm. b)).

Platné bilaterálne zmluvy upravujúce cezhraničné prenasledovanie s Poľskou republikou, Českou republikou, Rakúskou republikou a Maďarskou republikou sa považujú za zmluvy rozširujúce rozsah použitia odseku 1.“. 

VLÁDA SLOVENSKEJ REPUBLIKY

B.	splnomocňuje
  
podpredsedu vlády a ministra vnútra 

		B.1.	na podpis Vyhlásenia Slovenskej republiky k článkom 40 a 41 Dohovoru, ktorým sa vykonáva Schengenská dohoda zo dňa 14. júna 1985;

C.     u k l a d á

podpredsedovi vlády a ministrovi vnútra

C.1. požiadať ministra zahraničných vecí, aby zabezpečil opatrenia súvisiace s oznámením Vyhlásenia Slovenskej republiky k článkom 40 a 41 Dohovoru, ktorým sa vykonáva Schengenská dohoda zo dňa 14. júna 1985 Generálnemu sekretariátu Rady Európskej únie,

C.2. požiadať ministra zahraničných vecí, aby zabezpečil uverejnenie Vyhlásenia Slovenskej republiky k článkom 40 a 41 Dohovoru, ktorým sa vykonáva Schengenská dohoda zo dňa 14. júna 1985 v  Zbierke  zákonov  Slovenskej  republiky,           

Vykonajú:	podpredseda vlády a minister vnútra
                  	minister zahraničných vecí